# JEGYZŐKÖNYVI KIVONAT

Bekecs Község Önkormányzata Képviselőtestületének **2013. november 28-án** megtartott ülésének jegyzőkönyvéből

**Bekecs Község Önkormányzata Képviselő-testületének**

**22/2013. (XII.2.) önkormányzati rendelete**

**szociális célú tűzifa juttatásáról**

Bekecs Község Önkormányzatának Képviselő-testülete, az Alaptörvény 32. cikk (1) bekezdés a) pontjában meghatározott eredeti jogalkotói hatáskörben, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a helyi önkormányzatok szociális célú tűzifavásárlásához kapcsolódó kiegészítő támogatatásáról szóló 57/2013. (X.4.) BM. rendelet (a továbbiakban: BM rendelet) végrehajtására a következőket rendeli el:

1. § Bekecs Község Önkormányzatának Képviselő-testülete a szociális célú tűzifa juttatásával kapcsolatos valamennyi hatáskört saját maga gyakorolja.

2. § (1) E rendelet alkalmazása során a szociális igazgatásról és szociális ellátásokról szóló 1993. évi III. törvényben és a pénzbeli és természetbeni szociális ellátások igénylésének és megállapításának valamint folyósításának részletes szabályairól szóló 63/2006. (III.27.) Kormányrendeletben foglaltakat az e rendeletben foglalt eltérésekkel kell alkalmazni.

(2) E rendelet alkalmazásában:

1. *nyugdíjminimum:* a kérelem elbírálásakor érvényben lévő öregségi nyugdíj mindenkori legkisebb összege,
2. *a jövedelem számításánál* a havonta rendszeresen mérhető jövedelmeknél a kérelem benyújtását megelőzőegy hónapot, egyéb jövedelmeknél a megelőző egy évet kell tekinteni,

c) *lakóhely, tartózkodási hely:* a polgárok személyi adatainak és lakcímének nyilvántartásáról szóló törvényben meghatározottak,

1. *háztartás:* az egy lakásban együtt élő és ott bejelentett lakóhellyel rendelkezők közössége, függetlenül ezen személyek rokoni kapcsolatától. A háztartásban együtt élőnek kell tekinteni azt a gyereket is – a teljes ellátást nyújtó bentlakásos intézményben lévő kivételével – aki tanulmányai folytatása miatt átmenetileg nem az igénylő lakásában lakik.

3. § (1) Az Önkormányzat térítésmentesen tűzifát biztosít azon szociálisan rászoruló személynek, aki Bekecs községben bejelentett állandó lakóhelyén életvitelszerűen él és az e rendeletben meghatározott egyéb feltételeknek megfelel.

(2) A jogosultság szempontjából előnyt élveznek azon szociálisan rászorult személyek, akik aktív korúak ellátásában, időskorúak járadékában, lakásfenntartási támogatásban részesülnek, valamint az a család, amely a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevel.

(3) Az azonos lakóingatlanban élő személyek közül csak egy kérelmező részére állapítható meg a támogatás.

4. § Térítésmentes szociális célú tűzifára jogosult, az alábbi feltételek egyidejű fennállása esetén, az:

a) aki a szociális célú tűzifa igénylésére vonatkozó kérelmét az e rendeletben meghatározottak szerint az Önkormányzati Hivatalba benyújtotta,

b) akinek a háztartásában együtt élő személyek egy főre jutó jövedelme nem haladja meg az öregségi nyugdíj mindenkori legkisebb összegének 200 %-át, egyszemélyes háztartás (egyedül élő) esetén ennek 250%-át, és a háztartás tagjai egyikének sincs vagyona,

c) fatüzelésre alkalmas fűtőberendezéssel rendelkezik.

5. § A támogatás kizárólagos forrása a BM rendelet 1. sz. melléklete szerint az Önkormányzat számára megállapított kiegészítő támogatás, valamint az Önkormányzat által biztosított saját forrás. A forrás kimerülését követően benyújtott kérelmeket el kell utasítani.

6. § Az ingyenes szociális célú tűzifa igénylésére irányuló kérelmeket 2013. december 9– 2014. január 15. napjáig lehet benyújtani a rendelet 1. mellékletében szereplő kérelem nyomtatványon.

7. § Ez a rendelet a kihirdetését követő napon lép hatályba és 2014. március 31. napján hatályát veszti.

Bekecs, 2013. november 28.

Béki József Bodnár Jánosné

polgármester jegyző

A rendelet kihirdetésének napja:

2013. december 2. Bodnár Jánosné

jegyző